b'\n_START_ARTICLE_\nBanksy\n_START_SECTION_\n\xc5\xbdivljenje in identiteta\n_START_PARAGRAPH_\nBanksyjevo ime in identiteta obstajata nepotrjena in predmet \xc5\xa1pekulacij. V intervjuju iz leta 2003 s Simonom Hattenstonom za The Guardian je Banksy opisan kot \xc2\xbbbelopolt, 28-letni, jeans, majica, srebrni zob, srebrna veri\xc5\xbeica in srebrni uhan\xc2\xab. Umetnik je bil od 14 leta, izlju\xc4\x8dili so ga iz \xc5\xa1ole in je bil v zaporu zaradi manj\xc5\xa1ih prekr\xc5\xa1kov. Hattenston pravi, da je za njega \xc2\xbbanonimnost klju\xc4\x8dnega pomena, ker so grafiti nezakoniti\xc2\xab. Deset let je Banksy \xc5\xbeivel v Eastonu v Bristol, nato pa se je leta 2000 preselil v London._NEWLINE_Banksy naj bi bil Robin Gunninham, rojen 28, julija 1973 v Yateju, 19 km od Bristola. Nekateri Gunninghamovi sodelavci in biv\xc5\xa1i so\xc5\xa1olci so podprli to govorico in leta 2016 je \xc5\xa1tudij ugotovil, da je pojavnost Banskyjevih del povezana z znanimi gibanji Gunninghama. Obstajajo \xc5\xa1e druge alternativne \xc5\xa1pekulacije o njegovi identiteti.\n_START_SECTION_\nDelo\n_START_PARAGRAPH_\nBanksy je za\xc4\x8del kot prostori\xc4\x8dni grafitar v letih 1990\xe2\x80\x931994. Navdihnili so ga lokalni umetniki. V tem \xc4\x8dasu je sre\xc4\x8dal fotografa Steva Lazaridesa, ki je za\xc4\x8del prodajati Banksyjeva dela in je pozneje postal njegov agent. Banksyjev prvi stenski grafit je The Mild Mild West iz leta 1997, ki ga je ustvaril, da bi pokril stro\xc5\xa1ke ogla\xc5\xa1evanje urada nekdanjih odvetnikov v Bristolu._NEWLINE_Banksyjeve \xc5\xa1ablone imajo izrazite in humorne podobe, ki so v\xc4\x8dasih kombinirane s slogani. Sporo\xc4\x8dila so po navadi usmerjena proti vojni, kapitalzmu ali in\xc5\xa1titucijam. Banksyjevo delo ve\xc4\x8dinoma obravna razli\xc4\x8dne politi\xc4\x8dne in socialne tematike, kot so nasprotovanje potro\xc5\xa1ni\xc5\xa1tvu, fa\xc5\xa1izmu ter imperializmu, anarhizem, nihilizem in eksistencializem. V svojih delih krizitira tudi elemente \xc4\x8dlove\xc5\xa1kega stanja, kot so pohlep, rev\xc5\xa1\xc4\x8dina, hinavstvo, dolgo\xc4\x8dasje, brezupanje, nesmiselnost in odtujitev. Predmeti pogosto vklju\xc4\x8dujejo podgane, opice, policiste, vojake, otroke in starej\xc5\xa1e osebe.\n_START_SECTION_\nUni\xc4\x8denje dela Balloon Girl\n_START_PARAGRAPH_\nOktobra 2018 je bilo eno od Banksyjevih del, Balloon Girl, prodano na dra\xc5\xbebi v Londonu za 1,04 milijona funtov. Kmalu za tem, ko so delo prodali, se je v okvirju slike oglasil alarm in platno je \xc5\xa1lo skozi drobilnik, skrit v okvirju, ki je delno razrezal sliko. Po prodaji je avkcijska hi\xc5\xa1a priznala, da je bilo samouni\xc4\x8denje dela v resnici umetnikova \xc5\xa1ala. Novica se je raz\xc5\xa1irila po celem svetu. Da bi pojasnil razlog za uni\xc4\x8denje svoje slike, je Banksy navedel Picassa: "Potreba po uni\xc4\x8devanju je tudi ustvarjalni nagon."\n_START_SECTION_\nKulturna ikona\n_START_PARAGRAPH_\nNejasnost Banksyjeve identitete je pritegnila skupino privr\xc5\xbeencev. Razvil se je koncept \xc2\xbbBanksyjev u\xc4\x8dinek\xc2\xab\xc2\xa0kot rezultat njegove umetni\xc5\xa1nike inovacije. Ta izraz se nana\xc5\xa1a na Banksyjevo zmo\xc5\xbenost, da zunanjo umetnost spremeni v kulturnem dogajanju. Namenjen je bil sklicevanju temu, kako je Banksyjev na\xc4\x8din dela vodilo k pove\xc4\x8danem zanimanju za uli\xc4\x8dne umetnosti. Uli\xc4\x8dna umetnost je bila tako vklju\xc4\x8dena v kulturo in vsakdanjem \xc5\xbeivljenju. Njegovo delo pa je postavilo pod vpra\xc5\xa1ajem verodostojnost umetnosti in njenih ustvarjalcev, kar je spodbudilo kulturno razpravo, ki obstaja \xc5\xbee stoletja._NEWLINE_Predstavnik podjetja Keep Britain Tidy, Peter Gibson, trdi, da je Banksyjevo delo preprosto vandalizem. Bansky je bil tudi dolgo tar\xc4\x8da kritik zaradi kopiranja dela Bleka le Rata, ki je na za\xc4\x8detku osemdesetih letih v Parizu ustvaril tehniko \xc5\xa1ablone v naravni velikosti in jo uporabil za kombinacijo politi\xc4\x8dnih komentarijev in humornih podob.'